﻿ Kézikönyv
A SpectraNet Mobil Banking szolgáltatás lényegében a SpectraNet Internet Banking mobiltelefonokra optimalizált megjelenése. A funkciók és az üzleti működés az Internet Bankinggel megegyező, csak a kezelés és a megjelenés eltérő. A már Internet Banking hozzáféréssel rendelkező ügyfeleknek is kell külön Mobil Bankingre vonatkozó szerződést kötniük, melyre személyesen, bankfiókjainkban van lehetőség.
A SpectraNet Mobil Banking alapvetően a mai intelligens, már széles körben elterjedt telefonokra készült. A szolgáltatás szinte minden olyan telefonnal használható, mely rendelkezik olyan internet böngészővel, ami támogatja legalább a CSS2, HTML4 szabványokat, tud Javascriptet futtatni, ezenkívül Cookie-kat (sütiket) kezelni. Wap-böngészővel nem vehető igénybe ez a szolgáltatás.
Az Internet Bankingben használt hitelesítési módok mindegyike alkalmazható telefonok esetében is (Token vagy SMS).
A telefonnak rendelkeznie kell támogatott internet böngészővel. A biztonságos használat érdekében - ha lehetőség van a böngésző frissítésére - ajánlott a lehető legfrissebb verziójú böngésző használata.
Telefonkészülékek, operációs rendszerek, böngészők
A támogatott böngészők beállításai is vezethetnek megjelenítési problémákhoz. Amennyiben a telefon vagy az internet böngésző beállításaival akadnak problémái, forduljon telefonszolgáltatójához segítségért. A leggyakoribb beállítási hibák a böngészőknél:
Az alábbi oldalon segítséget találhat mobiltelefonja technikai paramétereinek és aktuális beállításainak ellenőrizéséhez, továbbá információt kaphat, hogy mobiltelefonja nagy valószínűséggel alkalmas-e a SpectraNet Mobil Banking szolgáltatás használatára: www.unicreditbank.hu/mobilteszt
1.1. Android:
Külön testreszabást nem igényel.
1.2. iPhone (Safari):
1.3. Windows Mobile Explorer kompatibilis böngészők:
Néhány telefonnál beállítható a minimálisan használt betűméret, amely ha alapértelmezetten túl nagyra van állítva, előfordulhat, hogy nem fér ki minden az oldalra. Ekkor állítsa kisebbre a minimálisan használt betűméretet.
1.4. Nokia S60 kompatibilis böngészők:
Ezeken a telefonokon esetenként WAP-os és internetes böngészőverzió is található. Ekkor kérjük, az interneteset válassza. A böngészőben lehetőség van a betűméretek `zoom`-olására. Mind a menüben, mind billentyűkombináció segítségével beállítható az Ön számára legmegfelelőbb méretezés.
1.5. Opera Mobile:
Főleg Samsung, Sony Ericsson telefonok böngészője, de van letölthető, illetve fizetős verziója is.
A böngésző-beállításoknál, a `Display` menüben, a `Fit to screen` (Képernyőre igazítás) módot kapcsolja ki! Esetenként lehet minimális betűméret korlát a beállításoknál, melyet ha szükséges, állítson kisebbre.
1.6. Egyéb okos-telefonok:
Néhány telefonnál beállítható a minimálisan használt betűméret, mely ha alapértelmezetten túl nagyra van állítva, előfordulhat, hogy nem fér ki minden az oldalra. Ekkor állítsa ezt kisebbre.
2. Általános kezelési ismertető
A Mobil Bankingben nincsen lehetőség oldalak nyomtatására, exportálásra, illetve importálásra.
A böngésző navigációs gombjainak (frissítés, vissza, előre) használata nem ajánlott, helyette minden esetben - ha módja van rá - használja a Mobil Banking felületének vezérlő elemeit, gombjait.
2.1. Gyorsmenü / Főmenü
A Mobil Banking felületek fő képernyője a Gyorsmenü, illetve a Főmenü. Bejelentkezés után a Gyorsmenüre jutunk. A Gyorsmenüben a leggyakrabban használt menüpontok találhatóak meg, megkönnyítve ezzel a leggyakoribb ügyek intézését. Ezt akár testre is szabhatja az Ön használati szokásainak megfelelően, a `Gyorsmenü szerkesztése` menüpontban.
A Főmenüt a képernyő bal felső sarkában lévő `Menü` gombra kattintva érheti el vagy a Gyorsmenü alján lévő `Főmenü – további funkciók` gombra kattintva.
A Menü a mobiltelefonok menüjéhez hasonlóan több mélységű, ikonokból álló menürendszer. Bizonyos ikonokra kattintva egy almenübe kerülünk, ahol újabb műveletek közül válogathatunk, míg a többi egy új funkciót indít. Az almenükből a `Vissza` gomb hatására juthatunk egy szinttel feljebb.
2.2. Fejléc
Minden oldal tartalmaz egy fejlécet. Baloldalon található a 'Menü' gomb, melyre kattintva közvetlenül a főmenübe juthatunk.
A jobb felső sarokban található a 'Kilépés' gomb. Fontos, hogy megbízások rögzítése és módosítása közben, illetve csomag aláírásakor, beküldésekor ne jelentkezzen ki, mert a műveletsor megszakítása során előfordulhat, hogy ismételt bejelentkezés után azt a csomagot nem fogja tudni szerkeszteni egy bizonyos ideig. A rendszerből mindig a Kijelentkezés menüpont segítségével lépjen ki. Ezzel megakadályozhatja, hogy illetéktelen személyek hozzáférhessenek az adataihoz, miután befejezte a szolgáltatás használatát. Ha csak a böngészőprogramot zárja be, az nem elég a kijelentkezéshez, ehhez mindig használja a menü megfelelő pontját!
A fejléc közepén, a banki logo alatt található annak az ügyfélnek a neve, akit éppen a Mobil Banking rendszeren keresztül kezel. A SpectraNet Mobil Banking lehetőséget ad arra, hogy egy Felhasználó több ügyfél adatait is kezelje. Amennyiben több ügyfél számláihoz is van hozzáférése, akkor az egyes ügyfelek között az `Ügyfél kiválasztása` menüpontban válthat.
2.3. Listák, táblázatok
Ha egy táblázat soraiban nyíl található, akkor arra a sorra kattintva a sor adatait részletező oldalt tekintheti meg, vagy egy új oldalra juthat. A táblázatsor részletezése képernyőkön esetenként kis ikonokra/gombokra kattintva érheti el az adott, kiválasztott tétellel kapcsolatos funkciókat (pl. törlés, módosítás, megtekintés stb.). Innen a 'Részletek bezárása' gomb segítségével visszajuthat a táblázathoz.
Kijelölős táblázatok esetén a táblázat bal oldalán található jelölőnégyzet (checkbox) segítségével jelölhet ki sorokat. A táblázat fölött egy számláló jelzi, hogy hány sort jelölt ki eddig összesen. Ezután a kijelölt elemekkel csoportosan végezhetők el a műveletek (pl. összes törlése stb.).
Néhány táblázat több oldalra kerül tördelésre. Ezen táblázatokra vonatkozóan az egy oldalon megjelenő sorok számát a `Beállítások / Rendszer` menüpontban állíthatja be.
2.4. Naptár
Bizonyos űrlapokon szükséges dátum megadása (pl. a megbízás értéknapja). Itt (telefontípustól függően) megjelenhet a beviteli mező mellett egy naptár ikon. Erre kattintva egy naptár jelenik meg, ahol a kiválasztott napra kattintva a kívánt dátum fog a mezőben megjelenni. A hónapot az alul és felül található gombokkal lehet váltani. Ha a fent található év címkére kattint, a naptár átvált havi nézetre. Ekkor a lapozó gombokkal az éveket lehet léptetni. Ha mégsem kíván dátumot kiválasztani, akkor a „Vissza” gombbal térhet vissza a kiinduló felületre.
2.5. Rendszerbeállítások
Itt szabhatja testre az SpectraNet Mobil Banking megjelenését, működését. A különböző telefonoknak nagyon eltérő lehet a képernyő mérete, ezért ha kényelmetlen Önnek az alapbeállítás, érdemes itt átállítani.
Az első beállítási lehetőség a táblázatok tördelésére vonatkozik. Itt állíthatja be az egy oldalon megjelenő sorok számát. Ennek megfelelően a táblázatok sorai külön oldalakra lesznek tördelve, így kényelmesen elolvashat mindent, a gördítősávok használata nélkül. Az oldalak között a fent és lent található nyilakkal navigálhat, illetve a bal felső sarokban lévő oldalszámkijelzőt átírva a kívánt oldalra ugorhat.
Három betűméret közül lehet választani (kicsi, normál, nagy) a könnyebb olvashatóság érdekében. Különböző telefontípusokon eltérően változhatnak a betűméretek. A normál betűméret az alapértelmezett. Bizonyos készülékeknél előfordulhat, hogy kisebb betűméret választásakor nem látható változás. Ezt okozhatja az, hogy a böngésző beállításainál meg lehet adni minimális betűméretet, ekkor ennél kisebbet a böngésző nem jelenít meg. Ha ez nem megfelelő az Ön számára, mert túl nagyok a betűk, érdemes ezt kisebbre venni a böngésző beállításainál.
2.6. Súgó
Néhány mező mellett megjelenik egy `i` ikon. Erre kattintva a mező kitöltéséhez találhat segítséget.
A teljes `Kézikönyv` a főmenüből, a Súgó menüpont alatt érhető el.
A SpectraNet Mobil Banking használatára vonatkozóan tovább részleteket a honlapunkon, a SpectraNet Súgó menüpont alatt olvashat.